# **DECIZIA ETAPEI DE ÎNCADRARE**

## Nr. număr din zz.ll.aaaa

....

Ca urmare a solicitării de emitere a acordului de mediu adresate de **COMUNA TUSNAD**, cu sediul în Str. Principala, Nr. 176, Tuşnad , Judetul Harghita, ...., înregistrată la APM Harghita cu nr. 5788/29.06.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 19.09.2017, că proiectul „**Construire pod peste râul Olt în satul Tușnadu-Nou, comuna Tușnad**” propus a fi amplasat în comuna Tușnad, satul Tușnadu - Nou nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 13 lit. a- Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului coroborat cu pct. 10 lit. e- construcția drumurilor, porturilor și instalațiilor portuare, inclusiv a porturilor de pescuit, altele decât cele prevăzute în anexa nr. 1;;

b) Justificarea în conformitate cu criteriile din anexa nr. 3 la Hotărârea Guvernului nr. 445/2009.)

**Caracteristicile proiectului:**

1. Mărimea proiectului:

Podul nou va fi amplasat în imediata vecinătate a podului vechi, acesta îndeplinind rolul de pod de serviciu pe durata execuției, după realizarea podului nou acesta urmând a fi demolat. Drumul va fi puțin deviat, astfel pentru realizarea acestuia s-a prevăzut executarea unui zid de sprijin de 30 ml, cu elevație de 2,30 ml și fundație de 2,20 ml. Lățimea zidului va fi de 0,70 m la partea superioară, având un parament de 1:5. Deoarece pe drumul de interes local care intersectează strada principală este un podeț tubular pentru a colecta apele din pârâul Ravasz în râul Olt, acesta s-a prevăzut a se înlocui cu un podeț dalat prefabricat tip P2.

Lungimea totală a podului va fi de 43,40 ml. Podul se va realiza din grinzi prefabricate cu corzi aderente de 14,00 m și înălțimea de 72 cm. Se vor monolitiza cu placă de beton armat, care va avea o consolă de 60 cm pentru a putea prinde parapetul metalic. Grosimea plăcii va fi de 30 cm în zona centrală cu pantă de 2,5 % pe ambele părți. Peste placa de beton se va executa hidroizolație și peste acesta două straturi de asfalt, BAD 20 de 5 cm și BA16 de 4 cm. Lățimea carosabilului va fi de 5,56m fără trotuare.

Culeile podului vor fi din beton armat. Bloc fundație de 5,30x4,00 m cu înălțimea de 3,50m din beton C 16/20. Elevația și cuzinetul vor fi din beton armat C 20/25 cu 2116,61 kg de armătura, din care 1801,2 kg cu diametrul de 16 mm și 315,41 cu diametrul de 12 mm dispuse conform planșei. Înălțimea culeii va fi de 4,50 m.

Pilele vor avea bloc fundație de 3,00x7,50 m cu înălțimea de 3,50 m din beton C 16/20 și o elevație de 6,00x4,00x1,40 m din beton C 20/25. Elevația pilelor vor fi ascuțite pentru a tăia eventualele blocuri de gheață pe perioada de iarnă. Pilele vor fi armate conform planșei de armare.

Grinzile prefabricate cu corzi aderente din beton se vor rezema pe pile și culei prin aparate de reazem din neopren tip B 250x400x41 mm câte două pe o parte a grinzii mobile și câte două pe cealaltă parte fixe. Vor fi în total 5 bucăți de grinzi pe o deschidere, podul având trei deschideri, vor fi în total 15 grinzi și 60 aparate de reazem din neopren.

b. Cumularea cu alte proiecte: Nu este cazul.

c. Utilizarea resurselor naturale: balast, pietriş, apă

d. Producţia de deşeuri:

-Deşeurile municipale amestecate (20 03 01) se vor colecta selectiv, în europubele adecvate, pe platformele betonate special amenajate.Deşeurile valorificabile se vor preda centrelor de reciclare, iar cele municipale amestecate vor fi predate operatorului de salubrizare autorizat cu care constructorul va încheia contract pentru eliminare.

-Deşeurile din construcţie (17.05.04) se vor colecta selectiv, în recipienţi adecvaţi, cele valorificabile se vor preda centrelor de colectare sau se pot valorifica la infrastructura drumurilor locale, vicinale, de exploatare, etc., iar cele ce nu pot fi valorificate vor fi predate operatorului de salubrizare autorizat cu care constructorul va încheia contract pentru eliminare.

-Deşeuri uleioase şi deşeuri de combustibili lichizi se vor colecta selectiv, în recipienţi adecvaţi (recipienţi metalici închişi) şi se vor preda la unităţi specializate, pentru valorificare sau incinerare.

e. Emisii poluante, inclusiv zgomotul şi alte surse de discomfort:

- emisii în apă: - emisii rezultate din activităţi de construcţii-montaj vor fi reduse şi temporare.

-emisii în aer: emisiile rezultate de la utilajele şi mijloacele de transport folosite la executarea lucrărilor corespund din punct de vedere tehnic, astfel evitându-se poluarea mediului prin arderea de combustibil.

-zgomot: maşinile şi utilajele folosite la executarea lucrărilor corespund cerinţelor tehnice de nivel acustic.

f. Riscul de accident, ţinându-se seama în special de substanţele şi de tehnologie utilizate: - Nu este cazul.

**2. Localizarea proiectului**:

**2.1**.utilizarea existentă a terenului: Amplasamentul se află în intravilanul comunei Tușnad, conform Certificatului de urbanism nr. 2/13.01.2017 emis de Comuna Tușnad, folosinţa actuală: pod pe drumul communal.

**2.2**.relativa abundenţă a resurselor naturale din zonă, calitatea şi capacitatea regenerativă a acestora:- nu este cazul

**2.3**.capacitatea de absorbţie a mediului:

a. zone umede: pod peste râul Olt,

b. zone costiere: nu este cazul,

c. zone montane şi cele împădurite: nu este cazul

d. parcuri şi rezervaţii naturale ariile clasificate: nu este cazul,

e. arii clasificate sau zone protejate: nu sunt

f. zone de protecţie specială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: Amplasamentul proiectului se află în interiorul ariilor naturale protejate declarate prin acte normative sit NATURA 2000 **ROSCI 0007 „Bazinul Ciucului de Jos”;**

h. ariile dens populate: nu este cazul,

i .peisajele cu semnificaţie istorică, culturală şi arheologică: nu este cazul

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică:* redusă,nesemnificativă,

- numărul persoanelor afectate: prin realizarea proiectului:nu vor fi persoane afectate.

b. natura transfrontieră a impactului: nu este cazul,

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct 1.d.*

d. probabilitatea impactului*: mică*

e. durata, frecvenţa şi reversibilitatea impactului*:*

Impact de scurtă durată, numai în timpul executării lucrărilor . Nu rezultă impact remanent.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

1. amplasamentul proiectului se află în situl de importanță comunitară ROSCI0007 „Bazinul Ciucului de Jos”
2. amplasamentul proiectului se află în intravilanul comunei Tușnad, sat Tușnadu-Nou, f.nr.
3. în vecinătatea amplasamentului există habitate ocrotite enumerate în Formularul Standard Natura 2000 pentru ROSCI0007 „Bazinul Ciucului de Jos”
4. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
5. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Condiţiile de realizare a proiectului:**

a) Evitarea poluării solului şi a mediului acvatic cu produse petroliere în urma lucrărilor, a pierderilor de carburanţi de la mijloacele de transport şi de la utilajele folosite în timpul executării lucrărilor

b) În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

c) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

d) Utilizarea materiilor prime numai din surse autorizate.

e) Amplasamentul organizării de şantier va fi în afara sitului Natura 2000.

f) Este interzis staționarea mijloacelor de transport/utilaje în albia râului Olt și este interzisă orice lucrare în albie în perioada de reproducere a amfibienilor (primăvara-vara)

g) Refacerea mediului şi readucerea în starea iniţială a suprafeţelor afectate prin realizarea proiectului.

h) Respectarea Legii nr. 211/2011 privind regimul deșeurilor cu toate modificările și completările ulterioare;

i) Se vor respecta prevederile Avizului de Gospodărire a Apelor nr. 7 din 09.05.2017 emis de Administrația Bazinală de Apă Olt, Sistemul de Gospodărire a Apelor Harghita privind „Construire pod peste râul Olt în satul Tușnadu Nou, Comuna Tușnad”

j) Se vor respecta prvederile Avizului nr. 49-i/08.08.2017 emis de Agenția Națională pentru Resurse Minerale;

k) Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

l) Conform art. 49 alin (3) şi (4) din Ordinul 135/2010 privind aprobarea Metodologiei de evaluare a impactului asupra mediului pentru proiecte publice şi private, la finalizarea lucrărilor autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare. Procesul verbal întocmit în urma controlului se va anexa şi va face parte din procesul verbal de recepţie la terminarea lucrărilor.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU A.A.A.,**

ing. LÁSZLÓ Anna

**ÎNTOCMIT,**

ing. ABOS Judit